CELEX: 32016D0063
Language: lv
Date: 2016-01-15 00:00:00
Title: Padomes Lēmums (ES) 2016/63 (2016. gada 15. janvāris) par Horvātijas pievienošanos Konvencijai, kas izstrādāta, pamatojoties uz Līguma par Eiropas Savienību K3. panta 2. punkta c) apakšpunktu par cīņu pret korupciju, kurā iejauktas Eiropas Kopienu amatpersonas vai Eiropas Savienības dalībvalstu amatpersonas

21.1.2016   
            
            
               LV
            
            
               Eiropas Savienības Oficiālais Vēstnesis
            
            
               L 14/23
            
         PADOMES LĒMUMS (ES) 2016/63
   (2016. gada 15. janvāris)
   par Horvātijas pievienošanos Konvencijai, kas izstrādāta, pamatojoties uz Līguma par Eiropas Savienību K3. panta 2. punkta c) apakšpunktu par cīņu pret korupciju, kurā iejauktas Eiropas Kopienu amatpersonas vai Eiropas Savienības dalībvalstu amatpersonas
   EIROPAS SAVIENĪBAS PADOME,
   ņemot vērā Līgumu par Eiropas Savienību,
   ņemot vērā Horvātijas Pievienošanās līgumu,
   ņemot vērā Horvātijas Pievienošanās aktu un jo īpaši tā 3. panta 5. punktu,
   ņemot vērā Eiropas Komisijas ieteikumu,
   ņemot vērā Eiropas Parlamenta atzinumu (1),
   tā kā:
   
               (1)
            
            
               Konvenciju, kas izstrādāta, pamatojoties uz Līguma par Eiropas Savienību K3. panta 2. punkta c) apakšpunktu, par cīņu pret korupciju, kurā iejauktas Eiropas Kopienu amatpersonas vai Eiropas Savienības dalībvalstu amatpersonas (2) (“Konvencija pret korupciju, kurā iejaukti ierēdņi”) parakstīja 1997. gada 26. maijā, un tā stājās spēkā 2005. gada 28. septembrī.
            
         
               (2)
            
            
               Horvātijas Pievienošanās akta (“Pievienošanās akts”) 3. panta 4. punktā ir paredzēts, ka Horvātija pievienojas dalībvalstu noslēgtajām konvencijām un protokoliem, kas norādīti Pievienošanās akta I pielikumā, kurā cita starpā ir iekļauta Konvencija par cīņu pret korupciju, kurā iejaukti ierēdņi. Attiecībā uz Horvātiju minētajiem aktiem jāstājas spēkā Padomes noteiktā datumā.
            
         
               (3)
            
            
               Saskaņā ar Pievienošanās akta 3. panta 5. punktu Padomei ir jāpieņem lēmums veikt visus pielāgojumus, kas ir vajadzīgi sakarā ar pievienošanos minētajām konvencijām un protokoliem,
            
         IR PIEŅĒMUSI ŠO LĒMUMU.
   1. pants
   Konvencija pret korupciju, kurā iejaukti ierēdņi, attiecībā uz Horvātiju stājas spēkā pirmā mēneša pirmajā dienā, kas seko šā lēmuma publicēšanas dienai.
   2. pants
   Konvencijas pret korupciju, kurā iejaukti ierēdņi, teksts horvātu valodā (3), ir autentisks saskaņā ar tādiem pašiem nosacījumiem, kādus piemēro pārējām Konvencijas pret korupciju, kurā iejaukti ierēdņi, valodu versijām.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2016. gada 15. janvārī
      
         
            Padomes vārdā –
         
         
            priekšsēdētājs
         
         J.R.V.A. DIJSSELBLOEM
      
   
   
      (1)  2015. gada 10. jūnija atzinums (Oficiālajā Vēstnesī vēl nav publicēts).
   
      (2)  OV C 195, 25.6.1997., 2. lpp.
   
   
      (3)  Konvencijas teksts horvātu valodā ir publicēts Oficiālā Vēstneša īpašajā izdevumā (19. nodaļa, 14. sējums, 120. lappuse).